Αγαπημένοι μου γονείς,

Στην επόμενη σελίδα σας δίνω τους αριθμούς από το 1 έως το 30 (όπως τους χρησιμοποιούμε στο ημερολόγιο κάθε μέρα). Κόψτε τα επάνω στην γραμμούλα και κολλήστε τα σε μικρά χαρτονάκια. Αν δεν έχετε κάνσον μπορείτε να χρησιμοποιήσετε το εξώφυλλο από ένα παλιό τετράδιο ή μπλοκ ή ακόμα και το κουτί από κορν φλεικς ή όποια συσκευασία έχετε από τα ψώνια σας.

Πως μπορείτε να τα χρησιμοποιήσετε:

**1**  Με την βοήθειά σας (αρχικά) και μετά μόνα τους τα μεγάλα νήπια μπορούν να τα βάζουν στη σειρά όπως στον πίνακα της ημερομηνίας που κάνουμε κάθε μέρα. Έτσι μαθαίνουν να τους αναγνωρίζουν, να τους βάζουν στην σειρά, να μετρούν.

**2** Μπορείτε να χρησιμοποιήσετε μόνο τους αριθμούς από το 1έως 10 στη σειρά ή αργότερα και ανακατεμένα (για να γίνει πιο δύσκολο) και να τοποθετούν τα παιδιά δίπλα από κάθε αριθμό **τόσα** πχ αυτοκινητάκια, τουβλάκια ή φασόλια **όσα** τους λέει ο αριθμός. Μπορεί να γίνει και το αντίθετο δηλ. δίνουμε τα φασόλια και ζητάμε να βρουν αυτά το σωστό αριθμό και να τον βάλουν δίπλα.

Στα μεγάλα νήπια μπορείτε να δώσετε και περισσότερους αριθμούς.

**3** Τους 10 πρώτους αριθμούς μπορείτε να τους σκορπίσετε στο τραπέζι να τους παρατηρήσουν τα παιδιά καλά και στη συνέχεια να τους γυρίσετε από την ανάποδη μεριά και αυτά να προσπαθήσουν να θυμηθούν που είδαν τον κάθε αριθμό. (παιχνίδι μνήμης)

Αν κάποια παιδιά δυσκολεύονται μην τα αποθαρρύνεται. Δοκιμάστε με λιγότερους αριθμούς και παίζοντας τα παιχνίδια πιο πολλές φορές και με διαφορετικά κάθε φορά αντικείμενα. Και φυσικά μην ξεχνάτε να τα επιβραβεύετε με ένα φιλάκι, με ένα ΜΠΡΑΒΟ! στο χεράκι, με μια αγκαλιά.

Καλά παιχνίδια!

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| 6 | 7 | 8 | 9 | 10 |
| 11 | 12 | 13 | 14 | 15 |
| 16 | 17 | 18 | 19 | 20 |
| 21 | 22 | 23 | 24 | 25 |
| 26 | 27 | 28 | 29 | 30 |